**Pokyny k zápisu do I. ročníka ZŠ pre školský rok 2024/2025**

**Termín zápisu:**

**12. apríl 2024 od 08:00 hod. do 12:00 hod.**

**v ZŠ v Muránskej Dlhej Lúke č. 321**

Zápis bude prebiehať prezenčne, za prítomnosti oboch zákonných zástupcov dieťaťa, spolu s dieťaťom. K zápisu, k overeniu údajov je potrebné priniesť rodný list dieťaťa, kartičku poistenca dieťaťa a občiansky preukaz obidvoch zákonných zástupcov. Ak sa jedná o dieťa so špeciálnymi výchovno – vzdelávacími potrebami, rodič predkladá vyjadrenie zariadenia poradenstva a prevencie, vydané na základe diagnostického vyšetrenia dieťaťa. Ak na základe odporúčania zariadenia poradenstva a prevencie, zákonní zástupcovia zvažujú odklad povinnej školskej dochádzky v MŠ, je potrebné prísť na zápis a informovať školu o tejto skutočnosti.

**Spôsob vyplnenia prihlášky:**

**N**a stránke našej školy je prístupná prihláška na stiahnutie, ktorú vypíše zákonný zástupca vopred v pohodlí domova. Prinesie ju na zápis 12. apríla 2024 kde ju zamestnanec školy spolu so zákonnými zástupcami skontroluje a overí a následne ju zákonní zástupcovia podpíšu.

Rodičia, ktorí nemajú možnosť stiahnuť si prihlášku, ju vyplnia osobne priamo v škole počas zápisu, resp. si ju môžu predvyplniť doma – prihlášky budú k dispozícii od **19. 3. 2024** v základnej škole vo vstupe do budovy školy. Prihlášku podpisujú obidvaja zákonní zástupcovia.

K prihláške sa prikladá jedno z nasledovných vyhlásení:

**Písomné vyhlásenie č.1 , je určené pre tých zákonných zástupcov, kde sa obidvaja zákonní zástupcovia dohodnú**, že úkony spojené so zápisom – overovanie, podpisovanie bude vykonávať len jeden zákonný zástupca a doručovanie písomností zo zápisu bude tiež len jednému zákonnému zástupcovi.

**Písomné vyhlásenie č.2 je určené pre tých zákonných zástupcov, ktorí zo závažných dôvodov nemajú možnosť získať súhlas druhého zákonného zástupcu, alebo nie sú v**

**kontakte** a úkony spojené so zápisom – overovanie, podpisovanie a doručovanie písomnosti bude len jednému zákonnému zástupcovi.

**Písomné vyhlásenie nepredkladajú zákonní zástupcovia v prípade, že sa overovania prihlášky, podpisovania prihlášky zúčastnia obidvaja zákonní zástupcovia a tiež v prípade, že si obidvaja zákonní zástupcovia vyžadujú doručovanie písomností spojených so zápisom.**

Písomné vyhlásenia č. 1 a 2 sú tiež k dispozícii v našej Základnej škole od **19. 3. 2024** vo vstupe do budovy školy.

Počas zápisu budú k dispozícii pre potreby konzultácií pedagogickí zamestnanci školy a psychológ.

Pokiaľ sa zápisu nemôžete zúčastniť z vážnych dôvodov, dohodnite si termín na zverejnenom tel. čísle, resp. e-mailom.

**V prípade otázok nás kontaktujte na tel. č.: 0902974402,**

**emailom: info@zsmdl.sk,**

**resp. osobne v základnej škole.**

Ďalšie informácie a všetky potrebné tlačivá k zápisu nájdete na webovej stránke školy **www.zsmdl.sk** v záložke dokumenty.

Na každé dieťa čaká pri zápise darček.

Tešíme sa na stretnutie s Vami počas zápisu do I. ročníka pre školský rok 2024/2025.